1. Klausimas: Šiuo metu prie fasado sienų yra pritvirtinti inkarai su apsauginiu tinklų (foto Nr.1 , Nr.2). Šie tinklai trukdys projekte numatytų pastolių statymui. Darbų apraše ir sąnaudų žiniaraštyje nėra numatyta demontuoti šių apsaugų. Ar reikalinga skaičiuoti (įvertinti) inkarų su apsauginiu tinklu demontavimą ir sumontavimą baigus darbus?
Atsakymas: Inkarų su apsauginiais tinklais demontavimo ir sumontavimo baigus darbus darbai nėra pirkimo objektas- darbai perkami, vadovaujantis UAB „Senamiesčio projektai“ parengto „Klaipėdos pašto stoties statinių komplekso pašto stoties (u. k. KVR 1173), Liepų g. 16, Klaipėda, 3 vnt. frontonų (ŠV fasadas) avarijos grėsmės pašalinimo darbų aprašo“ sprendiniais.  Inkarų su apsauginių tinklų demontavimo ir sumontavimo darbų poreikis priklauso nuo to, kaip pats Rangovas numato organizuoti avarijos grėsmės pašalinimo darbų atlikimą.
2. Klausimas: Ar numatytos lėšos teritorijos aptvėrimui prie pastato Liepų g. 16, Klaipėdoje, saugumo zonai suformuoti, dalinai ribojant pėsčiųjų, dviratininkų bei automobilių eismą Liepų gatvėje, pagal Klaipėdos miesto savivaldybės tarybos patvirtintą sprendimą, vietinę rinkliavą?
Atsakymas: Klaipėdos miesto savivaldybės tarybos patvirtintu sprendimu patvirtinta vietinė rinkliava nėra viešojo pirkimo  objektas. Teritorijos aptvėrimo, saugumo zonos formavimas („dalinai ribojant pėsčiųjų, dviratininkų bei automobilių eismą Liepų gatvėje, pagal Klaipėdos miesto savivaldybės tarybos patvirtintą sprendimą, vietinę rinkliavą“) poreikis ir apimtys priklauso nuo to, kaip pats Rangovas planuoja organizuoti avarijos grėsmės pašalinimo darbų atlikimą.

